b'\n_START_ARTICLE_\nZvon \xc5\xbeelja\n_START_SECTION_\nAnaliza\n_START_PARAGRAPH_\nMotivno tematsko avtor obravnava zgodovino Blejskega gradu in cerkve na otoku z zvonom \xc5\xbeelja, preko glavnih literarnih junakov Laure in Marka. Otroka radovednost in \xc5\xbeelja po raziskovanju pripelje do Blejskega gradu, skozi katerega zgodovino ju popelje Ivan Stopar, strokovnjak za slovenske gradove. Vsi trije se ob pomo\xc4\x8di \xc4\x8darobnega jantarja vrnejo tiso\xc4\x8d dvesto let v zgodovino, kjer se sre\xc4\x8dajo z zgodovinskimi osebami Staroslavom, Bogomilo, \xc4\x8crtomirom in neimenovanim \xc4\x8dlovekom, ki \xc4\x8crtomira posvari pred nasprotniki. Poleg omenjenih so stranski literarni liki \xc5\xa1e star\xc5\xa1i otrok, turisti in pletnar. Dogajalni prostor sta znameniti turisti\xc4\x8dni to\xc4\x8dki Blejski grad in otok na Blejskem jezeru. Avtor je zgodbo postavil v sodobni \xc4\x8das, ko Bled obiskujejo turisti, vmes pa se prestavi globoko v zgodovino, tiso\xc4\x8d dvesto let nazaj.'